**ПУДРАТ ШАРТНОМАСИ** №-\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_ “\_\_\_\_”\_\_\_\_\_\_\_\_\_ 2022 йил**

Кейинги ўринларда “Буюртмачи” деб юритилувчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ номидан низом асосида иш юритувчи \_\_\_\_\_\_\_\_\_\_\_\_\_\_\_\_\_\_\_\_\_\_ бир томондан ва кейинги ўринларда “Пудратчи” деб юритилувчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ номидан устав аосида иш юритувчи директор \_\_\_\_\_\_\_\_\_\_\_\_\_\_\_\_\_\_\_\_\_\_шартномани куйидагилар хакида туздилар:

**1.Шартнома предмети**

1.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, бўйича Буюртмачи эса Пудратчига ишни бажариш учун зарур шароит яратиб бериш, бажарилган ишлар натижасини қабул қилиш ва келишилган ҳақни тўлаш мажбуриятини олади.

**2.Шартнома бўйича ишлар қиймати**

2.1.Мазкур шартнома бўйича Пудратчи томонидан бажариладиган ишлар қиймати ҚҚС билан **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**ни ташкил килади.

2.2. Ишлар қиймати қуйидаги ҳолларда қайта кўриб чиқилиши мумкин:

-қурилиш қийматини кўпайтиришга енгиб бўлмайдиган куч (форс-мажор) ҳолатлари сабаб бўлганда;

-ишлар хажми Буюртмачи томонидан ўзгартирилганда;

-объектнинг қурилиши бир йилдан ортиққа ўзгартирилганда.

2.3. Қурилиш муддати бир йилдан ортиқ бўлганда иккинчи йилга ва кейинги йилларга шартномавий нархларни аниқлаштириш қонун ҳужжатларида белгиланган тартибда амалга оширилади.

2.4. Тегишли асослар мавжуд бўлганда, шартномага тегишли ўзгаришлар Буюртмачи билан Пудратчи ўртасидаги шартномага қўшимча ўзгартириш ва қўшимчалар киритиш тўғрисидаги келишув билан расмийлаштирилади.

**3.Пудратчининг мажбуриятлари**

3.1. Мазкур шартнома бўйича Пудратчи мазкур шартноманинг II бўлимида назарда тутилган ишларни бажариш учун:

- барча ишларни мазкур шартномага мувофиқ фақатгина ўзининг кучлари билан бажариш ҳамда ишни Буюртмачига мазкур шартнома шартларига мувофиқ топшириш;

- қурилиш майдонига зарур қурилиш материаллари, буюмлар, конструкциялар, асбоб-ускуналар ва бутловчи буюмлар, қурилиш техникасини етказиб бериш, уларни қабул қилиш, тушириш, омборга жойлаш ва сақлаш;

- ўз кучи ва воситалари билан материаллар, қурилмалар, ашёларни жойлаштириш ва ушбу шартнома бўйича ишларни бажариш учун зарур бўлган барча муваққат биноларни қуриш;

- Буюртмачини пудрат шартнома тузилиш давомида субпудратчилар билан шартномалар тузилиши, шартнома мавзуси, субпудратчининг номи ва манзили тўғрисида хабардор қилиш;

- қурилиш майдончасида техника ва ёнғин хавфсизлиги ҳамда қурилиш майдончасининг қўриқланиши бўйича зарурий тадбирларнинг бажарилишини таъминлаш, шунингдек ёритиш чироқлари ўрнатиш;

- қурилиш таваккалчиликларини суғурта қилиш;

- мазкур шартнома бўйича объектни фойдаланишга қабул қилиб олиш тўғрисидаги далолатнома имзоланган кундан бошлаб бир ой муддатда қурилиш майдонини ўзига тегишли қурилиш машиналари ва асбоб-ускуналари, транспорт воситалари, анжомлар, приборлар, инвертарлар, қурилиш-монтаж материаллари, буюмлар, конструкциялар ҳамда вақтинчалик бинолардан бўшатиш;

- пудратчи ўз ходимлари ва субпудратчиларининг ходимлари томонидан ишларнинг хавфсизлик талабларига риоя қилган ҳолда бажарилиши учун тўлиқ жавобгар бўлади.

- пудратчи ёки субпудратчининг ходимлари томонидан учинчи шахсларга етказилган зарар учун Пудратчи тўлиқ жавобгар бўлади.

**4.Буюртмачининг мажбуриятлари:**

4.1 Мазкур шартномани бажариш учун Буюртмачи:

- мазкур шартнома имзоланган кундан бошлаб 3 (уч) кун муддатда ишларни бажариш учун яроқли бўлган қурилиш майдонини объект қурилиши ва қурилиш-монтаж тугаллангунга қадар бўлган даврда далолатнома бўйича Пудратчига бериш;

- ишлар бажарилиши устидан доимий архитектура-қурилиш назоратини ва мазкур шартномада қайд этилган, Пудратчи томонидан қабул қилинган мажбуриятлар ва бошқа функцияларга риоя этилишини назорат қилиш, Пудратчидан тугалланган ишларни қабул қилиб олишни таъминлаш;

- Пудратчининг барча мурожаатларини ўн кун муддатда кўриб чиқиш ва қарор қабул қилиш;

- шартномада белгиланган миқдорда ва муддатда шартноманинг 1-бандида назарда тутилган ишларни бажарганлик учун Пудратчига ҳақ тўлаш;

- мазкур шартнома имзоланган кундан бошлаб 1 (бир) ой давомида Пудратчига ишларни қабул қилиш учун зарур бўлган ижро ҳужжатлари рўйхатини тақдим этиш;

- объектни топширишга тайёрлиги тўғрисида Пудратчининг ёзма хабарномасини олган санадан бошлаб 15 кун ичида объектни қабул қилиб олиш.

**5.Ишларни бажариш муддатлари**

5.1. Пудратчи шартнома кучга киргандан сўнг шартнома бахосининг 30 % миқдорида аванс тўлови тушган кундан бошлаб ишларни бажаришга киришади.

5.2. Қурилишнинг давом этиш вақти ишлар бошланган кундан эътиборан 45 (кирк беш) иш календарь кунни ташкил этади.

5.3. Мазкур шартнома бўйича ишлар ишларни бажариш жадвалига мувофиқ амалга оширилади.

**6.Тўловлар ва ҳисоб-китоб**

6.1 Буюртмачи Пудратчига шартнома бўйича ишлар умумий жорий қийматининг **30% (фоиз)**и миқдорида аванс ўтказади.

6.2.Бажарилган ишлар сифати сифат текшириш комиссияси томонидан текшириб, текширув натижаси буйича хисоб китоб килинган суммага асосан буюртмачи томонидан утказилади.

6.3.Жорий молиялаштириш бажарилган ишлар сифати текширилгандан кейин, берилган авансни ҳисобга олган ҳолда, топширилган ишлар қийматининг **70% (фоиз)**и доирасида амалга оширилади.

6.4.Буюртмачи мазкур шартнома бўйича ўз зиммасига қабул қилган мажбуриятларни шартнома кучга кирган кундан бошлаб беш (беш) кун мобайнида бажармаган тақдирда, Пудратчи бу ҳақда қонун ҳужжатларида белгиланган тартибда Буюртмачини ёзма равишда хабардор қилган ҳолда, шартномага ўзгартиришлар киритиш ёки шартномани бир томонлама бекор қилиш ҳуқуқига эгадир. Бунда Буюртмачи Пудратчи томонидан бажарилган ишлар учун ҳақ тўлашдан озод қилинмайди.

6.5.Объект Буюртмачига топширилгунига қадар объектнинг тасодифий йўқ қилиниши ва шикастланиши хавфи Пудратчининг зиммасида бўлади.

**7.Ишларни бажариш**

7.1.Пудратчи ишларни бажариш лойиҳасига ва мазкур шартноманинг V бўлимида кўрсатилаган муддатлар билан мувофиқлаштирилган ўз режасига ва жадвалига биноан объектда ишларни бажаришни мустақил равишда ташкил этади.

7.2.Қурилиш майдонида умумий тартибни таъминлаш Пудратчининг вазифаси ҳисобланади.

**8.Ишларни қўриқлаш**

8.1.Пудратчи ишлар бошланишидан қурилиш тугаллангунгача ва қурилиш тугалланган объект Буюртмачи томонидан қабул қилиб олингунга қадар қурилиш майдони ҳудудида материаалар, асбоб-ускуналар, қурилиш техникаси ва бошқа мол-мулк зарур даражада қўриқланишини таъминлайди.

8.2.Бажарилган ишлар ва вақтинчалик иморатлар, шунингдек материаалар, асбоб-ускуналар, қурилиш техникаси ва бошқа мол-мулклар объект қабул қилиб олинганидан кейин сақланиши учун Буюртмачи жавоб беради.

**9.Енгиб бўлмайдиган куч**

9.1.Агар ушбу шартнома бўйича мажбуриятлар тўлиқ ёки қисман бажарилмаслиги табиат ҳодисалари ва бошқа енгиб бўлмайдиган куч ҳолатлари натижасида келиб чиқса ва агар бу ҳолатлар мазкур шартноманинг бажарилишига бевосита таъсир этса, бунда томонлар мажбуриятни қисман ёки тўлиқ бажармаслик учун жавобгарликдан озод этиладилар.

Мазкур шартнома бўйича мажбуриятларни бажариш муддати енгиб бўлмайдиган куч ҳолатлари амал қилган, шунингдек ушбу ҳолатлар юзага келтирган вақтга мутаносиб равишда узайтирилади.

9.2.Агар енгиб бўлмайдиган куч ҳолатлари ёки уларнинг оқибатлари бир ойдан кўп вақтга чўзилса, у ҳолда Пудратчи ва Буюртмачи ишларни давом эттириш ёки уларни консервация қилиш учун қандай чоралар кўрилишини муҳокам қиладилар.

9.3.Агар томонлар икки ой ичида келиша олмасалар, у ҳолда томонларнинг ҳар бири шартнома бекор қилинишини талаб қилишга ҳақлидир.

**10.Қурилиши тугалланган объектни қабул қилиб олиш**

10.1.Қурилиши тугалланган объектни қабул қилиб олиш шартномани имзолаш санасида амалда бўлган белгиланган тартибга мувофиқ мазкур шартномада назарда тутилган барча мажбуриятлар томонлар тарафидан бажарилгандан кейин, шунингдек қурилиши тугалланган объектларни фойдаланишга қабул қилиб олишнинг белгиланган қоидаларига биноан амалга оширилади.

10.2.Объектлар уларнинг фойдаланишга тайёрлиги тўғрисида Пудратчининг ёзма билдиришномаси Буюртмачи томонидан олинган кундан бошлаб 3 (уч) кун мобайнида қабул қилиб олинади.

10.3.Пудратчи қурилиши тугалланган объектни қабул қилиб олиш бошланишидан 5 кун олдин мазкур шартноманинг V бўлимига мувофиқ Буюртмачига Буюртмачи томонидан белгиланган таркибда икки нусхада ижро ҳужжатларини беради. Пудратчи Буюртмачига ушбу ҳужжатлар тўплами амалда бажарилган ишларга тўлиқ мос келишини ёзма равишда тасдиқлаши керак.

10.4.Қабул қилиб олинган пайтдан бошлаб объект Буюртмачининг мулкига айланади.

**11.Кафолатлар**

11.1. Пудратчи:

- барча ишлар тўлиқ ҳажмда ва мазкур шартнома шартларида белгиланган муддатларда бажаришини;

лойиҳа ҳужжатларига ҳамда қурилиш меъёрлари, қоидалари ва техник шартларига мувофиқ барча ишларни бажариш сифатини;

- ўзи томонидан қурилиш учун қўлланиладиган қурилиш материаллари, асбоб-ускуналар ва бутловчи буюмлар, конструкция ва тизимлар сифатини, уларнинг лойиҳа ҳужжатларда кўрсатилган сертификацияларга, давлат стандартларига ҳамда техник шартларга мувофиқлигини;

- ишларни қабул қилиш ва объектдан фойдаланишнинг кафолатли даврида аниқланган камчиликлар ва нуқсонларни ўз вақтида бартараф қилишни;

- объектдан фойдаланилганда муҳандислик тизимлари ва ускуналарнинг фойдаланиш қоидаларига мувофиқлигини кафолатлайди.

11.2.Объект ва унга кирадиган муҳандислик тизимлари, асбоб-ускуналар, материаллардан фойдаланиш ва ишларнинг кафолатли муддати томонлар қурилиши тугалланган объектни қабул қилиб олиш тўғрисидаги далолатномани имзолаган кундан бошлаб камида 12 (ун икки) ой қилиб белгиланади.

11.3. Агар объектдан фойдаланишнинг кафолатли даврида аниқланиб, улар бартараф этилгунга қадар фойдаланишни давом эттириш имконини бермайдиган нуқсонлар аниқланса, у ҳолда кафолат муддати нуқсонларни бартараф этиш даврига узайтирилади. Нуқсонлар Пудратчи томонидан унинг ўз ҳисобидан бартараф этилади.

Мавжуд нуқсонлар ва уларни бартараф этиш муддатлари Пудратчи ва Буюртмачининг икки томонлама далолатномасида қайд этилади.

**12.Шартномани бекор қилиш**

12.1. Буюртмачи:

-шартнома кучга киргандан кейин қурилишнинг бошланиши Буюртмачига боғлиқ бўлмаган сабабларга кўра Пудратчи томонидан бир ойдан кўп вақтга кечиктирилганда;

- ишларни тугатишнинг мазкур шартномада белгиланган муддати Пудратчининг айби билан бир ойдан ортиқ муддатга кўпайган ҳолда, Пудратчи томонидан ишларни бажариш жадвалига риоя этилмаганда;

- Пудратчи томонидан шартнома шартлари қурилиш меъёрлари ва қоидаларида назарда тутилган ишларнинг сифати пасайишига олиб келадиган даражада бузилганда;

- қонун ҳужжатларига мувофиқ бошқа асослар бўйича шартноманинг бекор қилинишини талаб қилиш ҳуқуқига эга.

12.2. Пудратчи:

- ишларнинг бажарилиши Пудратчига боғлиқ бўлмаган сабаларга кўра Буюртмачи томонидан бир ойдан ортиқ муддатга тўхтатиб қўйилганда;

- Буюртмачи томонидан молиялаштириш шартлари бажарилмаганда;

- қонун ҳужжатларига мувофиқ бошқа асослар бўйича шартноманинг бекор қилинишини талаб қилиш ҳуқуқига эга.

12.3.Шартнома бекор қилинганда Буюртмачи ва Пудратчининг қўшма қарорига кўра тугалланмаган қурилиш 1 (бир) ой муддатда Буюртмачига берилади, Буюртмачи бажарилган ишлар қийматини Пудратчига тўлайди.

12.4.Мазкур шартномани бекор қилишга қарор қилган томон мазкур бўлим қоидасига мувофиқ иккинчи томонга ёзма билдиришнома юборади.

12.5. Шартнома бекор қилинган тақдирда айбдор томон иккинчи томонга етказилган зарарни, шу жумладан бой берилган фойдани тўлайди.

12.6.Шартноманинг бир томонлама бекор қилинишига йўл қўйилмайди, қонун ҳужжатларида ёки мазкур шартномада назарда тутилган ҳоллар бундан мустасно.

**13.Томонларнинг мулкий жавобгарлиги**

13.1.Томонлардан бири шартнома мажбуриятларини бажармаган тақдирда айбдор томон:

- иккинчи томонга етказилган зарарларни қоплайди;

- Ўзбекистон Республикаси Фуқаролик кодексида, “Хўжалик юритувчи субъектлар фаолиятининг шартномавий-ҳуқуқий базаси тўғрисида”ги Ўзбекитсон Республикаси Қонунида, бошқа қонун ҳужжатларида ҳамда мазкур шартномада назарда тутилган тартибда бошқа жовобгарликга тортилади.

13.2.Мазкур шартномада кўрсатилган ўз мажбуриятларига риоя қилмаганлиги, ўз вақтида молиялаштирмаганлиги ва шартномада белгиланган бошқа мажбуриятларни бузганлиги учун Буюртмачи Пудратчига кечиктирилган ҳар бир кун учун мажбуриятларнинг бажарилмаган қисмининг 0.1 фоизи миқдорида пеня тўлайди, бунда пенянинг умумий суммаси бажарилмаган ишлар ёки кўрсатилмаган хизматлар қийматининг 10 фоизидан ошмаслиги лозим.

13.3.Пудратчи объектни ўз вақтида ишга тушириш бўйича ўз мажбуриятларини бузганлик учун Буюртмачига муддати ўтказиб юборилган ҳар бир кун учун мажбуриятлар бажарилмаган қисмининг 0.1 фоизи миқдорида пеня тўлайди.

Буюртмачи томонидан топилган нуқсонлар ва камчиликлар ўз вақтида бартараф этилмагани учун Пудратчи Буюртмачига муддати ўтказиб юборилган ҳар бир кун учун сифатсиз бажарилган ишлар қийматининг 0.1 фоизи миқдорида пеня тўлайди, бунда пенянинг умумий суммаси сифатсиз бажарилган ишлар қийматининг 10 фоизидан ошмаслиги лозим.

Пеня тўлаш Пудратчини ишларни бажаришнинг ёки хизматлар кўрсатишнинг кечикиши туфайли етказилган зарарларни қоплашдан озод қилмайди.

13.4. Шартнома бўйича мажбуриятлар бажарилмаганлиги учун мазкур моддада назарда тутилган жазолардан ташқари шартномани бузган томон иккинчи томонга бошқа томон тарафидан қилинган харажатларда, мол-мулкини йўқотилиши ёки шикастланишида, шу жумладан бой берилган фойдада ифодаланадиган пеня билан қопланмаган зарарларни қоплайди.

13.5. Муддат ўтказиб юборилганлиги ёки мажбуриятларнинг бошқача тарзда зарур тарзда бажарилмаганлиги учун пеня тўлаш томонларни ушбу мажбариятларни бажаришдан озод қилмайди.

**14. Коррупцияга қарши бўлим**

14.1 Шартноманинг шартларини ижро этиш вақтида томонлар, уларнинг аффилланган шахслари, ходимлари ёки воситачилари орқали ўзларининг мақсадларига этишиш учун тўғри ёки билвосита бирон бир шахсларнинг қарорлари ёки харакатларига таъсир ўтказиш йўли билан ноқонуний афзалликларга эришиш учун ҳеч қандай қимматли буюмларни совға қилмайди, хизматлар кўрсатмайди ёки тўловларни амалга оширмайди.

14.2. Шартноманинг шартларини ижро этиш вақтида томонлар, уларнинг аффилланган шахслари, ходимлари ёки воситачилари Ўзбекистон Республикаси қонунчилигида пора олиш ёки пора бериш билан квалификасия қилинадиган ҳамда Қонунчилик ва жиноятдан олинган даромадларни легаллаштиришга қарши курашиш бўйича халқаро ҳужжатлар билан таъқиқланган хатти-харакатларни амалга оширмайдилар.

14.3. Томонларнинг бирида ушбу бўлимнинг бирон-бир моддаси бузилганлиги ёки бузилиши мумкинлигига шубҳа туғилганда иккинчи томонни ёзма равишда хабардор қилади. Ёзма хабарномада хабар берувчи томон фактларга таянган ёки тегишли материалларни тақдим этган ҳолда Ўзбекистон Республикаси қонунчилигида пора олиш ёки пора бериш билан квалификасия қилинадиган ҳамда Қонунчилик ва жиноятдан олинган даромадларни легаллаштиришга қарши курашиш бўйича халқаро ҳужжатлар билан таъқиқланган хатти-харакатлар амалга ошрилганлигини ёки амалга оширилиши мукинлиги тўғрсида маълумотлар мавжуд бўлиши керак. Ёзма хабарномани юборгандан кейин, ҳолатнинг бўлган ёки бўлмаганлиги тўғрисидаги тасдиқловчи ҳужжатни олгунича томон шартноманинг шартларини бажаришни тўхтатиб туриши мумкин. Тасдиқловчи ҳужжат хабарнома юборилган кундан 10 иш куни ичида тақдим этилиши керак.

14.4. Юқорида кўрсатилган моддаларда кўрсатилган шартларнинг бузилишини томонлардан бири тан олса ёки ушбу ҳолат қонун талабларига биноан тасдиқланса, ушбу ҳолат шартнома шартларининг қўпол равишда бузилиши ҳисобланади ва иккинчи томон учун ёзма равишда хабарнома жўнатиш орқали бир тарафлама шартнома шартларини тўлиқ ёки қисман бажаришни рад қилишга асос бўлади. Юқорида кўрсатилган ҳолатлар асосида шартномани бекор қилган томон айбдор томондан шартномани бекор қилинишидан келтирилган ҳақиқий зарарни ундириш ҳуқуқига эга.

**15.Низоларни ҳал қилиш тартиби**

15.1. Шартномани бажаришда ва бекор қилишда шунингдек етказилган зарарларни қоплашда пайдо бўладиган низоли масалалар қонун ҳужжатларида белгиланган тартибда иқтисодий суд томонидан кўриб чиқилади.

**16. Шартномани амал килиш муддати**

16.1. Шартномани амал килиш муддати 31 декабр 2022 йил.

**17.Алоҳида шартлар**

17.1. Пудратчи қурилиш объектига ёки унинг алоҳида қисмларига тегишли иш ҳужжатларини Буюртмачининг ёзма рухсатисиз, субпудратчилардан ташқари, бирон-бир учинчи шахслар томонга сотиш ёки бериш ҳуқуқига эга бўлмайди.

17.2. Мазкур шартномага барча ўзгартириш ва қўшимчалар, агар улар ёзма шаклда расмийлаштирилган ва томонлар уларни имзолашган бўлса, ҳақиқий ҳисобланади.

17.3. Буюртмачи билан Пудратчи ўртасидаги мазкур шартномадан келиб чиқмайдиган янги мажбуриятлар пайдо бўлишига олиб келадиган ҳар қандай аҳдлашувни томонлар мазкур шартномага қўшимчалар ёки ўзгартиришлар шаклида ёзма равишда тасдиқлаши керак.

17.4. Мазкур шартнома назарда тутилмаган бошқа барча ҳоллар учун амалдаги қонун ҳужжатлари нормалари қўлланилади.

17.5. Мазкур шартнома бир хил юридик кучга эга бўлган.

**18.Томонларнинг банк реквизитлари ва юридик манзиллари:**

|  |  |  |
| --- | --- | --- |
| **«Пудратчи»** |  | **«Буюртмачи»** |
|  |  |  |
| **Манзил:** |  | **Манзил:** |
| **Тел./факс** |  | **Тел./факс:** |
| **ИНН**: |  | **ИНН**: |
| **Х/Р:** |  | **Х/Р:**23402000300100001010 |
| **Банк:** |  | **Банк:** Марказий банк ББ. ХККМ |
| **МФО:**  **ОКЭД** |  | **МФО:**00014**Ғазна ИНН:**201122919 |
|  |  | **Ш/х/в:** |
|  |  | **Ш/х/в:** |
| **Директор** \_\_\_\_\_\_\_\_\_ |  | **Директор \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_** |
| **М.П.** |  | **М.П.** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_